
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3182 

27 Νοεμβρίου 2014 


ΑΠΟΦΑΣΕΙ Σ 

Αριθμ. Μ8414.2/08/2014 

Έγκριση Κανονισμού διεξαγωγής υπηρεσίας του 
Πλοηγικού Σταθμού ΒΟΛΟΥ. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

1. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α'43). 

2. Του από 28/1-26/2/1958 Β.Δ/τος «Περί εκτελέσεως 
του Ν. 3142/55» (Α'44) όπως ισχύει. 

3. Του άρθρου 2 του Α.Ν. 409/1968 «Περί τροποποιήσε- 
ως και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου των 
μονίμων υπαλλήλων της Πλοηγικής Υπηρεσίας»όπως 
ισχύει. 

6. Τον Ν. 4057 (ΦΕΚ 54Α714-03-2012) «Πειθαρχικό Δί¬ 
καιο Δημοσίων Πολιτικών Διοικητικών Υπαλλήλων και 
Υπαλλήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών ερ¬ 
γασιών» (Β'336/1993). 

8. Των άρθρων 181 έως 187 του Ν.Δ. 187/1973 «περί 
ΚΔΝΔ» (Α' 161). 

9. Του Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (ΑΊ41), 
όπως ισχύει. 

10. Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (ΑΊ70). 

11. Την αριθμ. Μ 8414.4/3/2014/02-07-2014 απόφαση 
ΥΝΑ/ΓΓΛΠΝΕ&ΝΕ/ Π.Υ. Ιο «Συγκρότηση Συμβουλίου 
Πλοηγικής Υπηρεσίας (ΣΠΥ)». (τ.ΥΟΔΔ 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
έγκριση του κανονισμού διεξαγωγής υπηρεσίας του 
Πλοηγικού Σταθμού Βόλου, όπως τροποποιήθηκε από 
την Υπηρεσία. 

13. Την ανάγκη κατάρτισης κανονισμού διεξαγωγής 
υπηρεσίας του Πλοηγικού Σταθμού Βόλου για την εύ¬ 
ρυθμη λειτουργία του. 


14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε τον κανονισμό διεξαγωγής υπηρεσίας του 
Πλοηγικού Σταθμού Βόλου. 

ΚΑΝΟΝΙΣΜΟΣ 
ΔΙΕΞΑΓΩΓΗΣ ΥΠΗΡΕΣΙΑΣ 
ΠΛΟΗΓΙΚΟΥ ΣΤΑΘΜΟΥ ΒΟΛΟΥ 

ΜΕΡΟΣ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Ορισμοί Συντμήσεων 

ΥΝΑ / Υπουργείο Ναυτιλίας και Αιγαίου 

ΚΛΒ / Κεντρικός Λιμενάρχης Βόλου 

ΥΚΛΒ / Υπηρεσία Κεντρικού Λιμεναρχείου Βόλου 

ΠΣΒ / Πλοηγικός Σταθμός Βόλου 

ΠΥ / Πλοηγική Υπηρεσία. 

Άρθρο 2 
Όρια ισχύος 

Ο Π.Σ.Β. έχει έδρα το Κεντρικό Λιμεναρχείο Βόλου 
στον Κεντρικό Προβλήτα Βόλου. Η περιοχή δικαιοδοσίας 
του Π.Σ.Β ορίζεται σύμφωνα με το Π.Δ. 217/1986 (ΦΕΚ 87 
Α') και περιλαμβάνει την περιοχή: Από Φανό Σέσκουλου 
μέχρι και τον Όρμο Αγριό και τους Λιμένες Στυλίδας, 
Τσιγκέλι Αλμυρού και Αχλαδιού Φθιώτιδος. 

Άρθρο 3 

Σκοπός 

Ο παρών Κανονισμός καθορίζει την οργάνωση, λει¬ 
τουργία, τα καθήκοντα του προσωπικού του Πλοηγικού 
Σταθμού Βόλου (Π.Σ.Β.) και τον τρόπο διεξαγωγής της εν 
γένει υπηρεσίας αυτού ως και τις πειθαρχικές κυρώσεις. 

Άρθρο 4 

Έννοια πλοήγησης 

Η ενέργεια της πλοήγησης καταλαμβάνει την περιο¬ 
χή πλοήγησης όπως ορίζεται από τα όρια ισχύος του 
Πλοηγικού Σταθμού Βόλου και χρονικά εκτείνεται από 
την είσοδο του πλοίου στην περιοχή πλοηγήσεως μέ¬ 
χρι της αγκυροβολιάς ή παραβολής σε κρηπίδωμα και 
αντιστρόφως από την άπαρση μέχρι την έξοδο του 
πλοίου από αυτή την περιοχή. 

Άρθρο 5 

Διοίκηση Πλοηγικού Σταθμού Βόλου 

1. Ο Πλοηγικός Σταθμός Βόλου (Π.Σ.Β.) υπάγεται διοι¬ 
κητικά υπό την καθοδήγηση και τις εντολές του Κ.Λ.Β. 

2. Διοικητής του Π.Σ.Β. είναι ο εκάστοτε ΚΑΒ ή ο νό¬ 
μιμος αντικαταστάτης του, Υποδιοικητής δε αυτού ο 
αρχαιότερος πλοηγός που υπηρετεί στον Π.Σ.Β. 

3. Γενικότερος έλεγχος και εποπτεία επί του Προσω¬ 
πικού και της λειτουργίας του Π.Σ.Β. ασκείται από τις 
αρμόδιες υπηρεσίες του ΥΝΑ. 

Αρθρο 6 

Προσωπικό Π.Σ.Β. 

1. Το προσωπικό του Π.Σ.Β. αποτελείται από τους: 

α) Πλοηγούς (μόνιμοι ή έκτακτοι) 

β) Κυβερνήτη-ες Πλοηγίδας (μόνιμους ή έκτακτους) 

γ) Μηχανοδηγό-ους Πλοηγίδας (μόνιμους ή έκτακτους) 

δ) Ναύτη - ες Πλοηγίδας (μόνιμους ή έκτακτους Λεμ¬ 
βούχους / Πρυμνοδέτες). 

Η παραπάνω σειρά προσδιορίζει και την κατάταξη του 
προσωπικού του Π.Σ.Β. κατά Ιεραρχική τάξη. 

2. Οι Πλοηγοί αποτελούν το ανώτερο προσωπικό του 
Π.Σ.Β, όλοι δε οι λοιποί αποτελούν το κατώτερο και 
βοηθητικό προσωπικό αυτού. 

3. Οι ανήκοντες στο προσωπικό του Π.Σ.Β. θεωρούνται 
Δημόσιοι Υπάλληλοι δεν υπάγονται όμως στο μισθο- 
λογικό και συνταξιοδοτικό καθεστώς των Δημοσίων 
Υπαλλήλων. 

ΜΕΡΟΣ Β' 

ΔΙΕΞΑΓΩΓΗ ΥΠΗΡΕΣΙΑΣ Π.Υ 

Αρθρο 7 

Εκτέλεση Υπηρεσίας 

1. Η Υπηρεσία του Πλοηγικού Σταθμού Βόλου διεξά¬ 
γεται κατά τρόπο ώστε να είναι δυνατή η απρόσκοπτη 
και ομαλή εκτέλεση των πλοηγήσεων όλες τις ημέρες 
και ώρες του έτους. 

Εκτέλεση πλοηγήσεων διενεργείται κατ’ αρχάς από 
την Ανατολή έως και την Δύση του ήλιου, αλλά και κατά 
τη διάρκεια της νύχτας εφόσον οι συνθήκες του λιμένος 
το επιτρέπουν γεγονός που ανάγεται στην κρίση του 
εκάστοτε πλοηγού. 

2. Οι πίνακες της υπηρεσίας καταρτίζονται από τον 
Υποδιοικητή και εγκρίνονται από το Διοικητή, ανάλογα 
με την εκάστοτε δύναμη του Π.Σ.Β. 

Το ωράριο εργασίας του προσωπικού διαμορφώνεται 
σύμφωνα με την ισχύουσα νομοθεσία και τις διαταγές 
του ΥΝΑ και μεταβάλλεται ανάλογα με τις συνθήκες 
λειτουργίας του Σταθμού. Λαμβάνεται δε μέριμνα για 
την ανάπαυση του προσωπικού μετά το πέρας της υπη¬ 
ρεσίας. 

Αρθρο 8 

Πρόσληψη - χρησιμοποίηση 
ρυμουλκού κατά τις πλοηγήσεις. 

1. Η χρησιμοποίηση ρυμουλκού είναι υποχρεωτική 
για τα πλοία σύμφωνα με τις εκάστοτε διατάξεις περί 
ρυμουλκήσεων και τους Ειδικούς Κανονισμούς λιμένα. 

2. Η πρόσληψη ρυμουλκών κατά τις ισχύουσες διατά¬ 
ξεις είναι υποχρεωτική για πλοία άνω των 1.000 ΚΟΧ. 

3. Επιτρέπεται η χρησιμοποίηση ρυμουλκών και στα 


μη υπόχρεα προς πλοήγηση πλοία εφόσον ζητηθεί από 
τον Πλοίαρχο ή τον πράκτορα του πλοίου. Επίσης επι¬ 
τρέπεται η πρόσληψη ρυμουλκού από τον Πλοηγό μετά 
προηγούμενης έγκρισης του Κ.Λ. Βόλου ή του Λ/Χ Στυλί- 
δας σε περίπτωση που η πλοήγηση λαμβάνει χώρα στην 
περιοχή δικαιοδοσίας του, όταν είναι αναγκαία η χρησι¬ 
μοποίησή του εξαιτίας δυσμενών καιρικών συνθηκών ή 
άλλων αιτιών που έχουν σχέση με την κατάσταση του 
πλοίου (ελλικτικές ικανότητες, μηχανή, πηδάλιο κ.λπ.). 

4. Όταν για την ασφαλή πλοήγηση πλοίων για τα 
οποία λόγω του μεγέθους ή του τύπου ή του φορτίου 
ή γενικά της κατάστασης αυτών, είτε λόγω δυσμενών 
καιρικών συνθηκών ή συνθηκών της περιοχής που θα 
πλοηγηθούν είναι αναγκαία η χρησιμοποίηση περισσο¬ 
τέρων από ένα (01) ρυμουλκών, επιτρέπεται η πρόσληψη 
του από τον Πλοηγό μετά από σύμφωνη γνώμη του 
Πλοιάρχου ή του πράκτορα του προηγούμενου πλοί¬ 
ου. Προς τούτο ο Πλοίαρχος συμπληρώνει ιδιοχείρως 
και υπογράφει στις δηλώσεις Πλοιάρχου κατάπλου και 
απόπλου, υφιστάμενη ένδειξη περί του αριθμού των 
ρυμουλκών, η οποία και επιβεβαιώνει το αίτημά του. Η 
δήλωση αυτή παραδίδεται από τον Πλοηγό στην υπη¬ 
ρεσία του Π.Σ.Β. και τον απαλλάσσει της ευθύνης. 

5. Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιημένου ρυ¬ 
μουλκού για ρυμούλκηση πλοίου, ανήκει στην αρμοδι¬ 
ότητα του Πλοιάρχου του πλοίου, ο οποίος οφείλει να 
λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλικτικές ικανότητες του πλοίου, την 
κατάσταση φόρτωσής του, τις επικρατούσες καιρικές 
συνθήκες και τις εν γένει συνθήκες του Λιμένα. 

6. Εφόσον ο Πλοίαρχος του υπό πλοήγηση πλοίου 
αρνηθεί την χρησιμοποίηση περισσοτέρων από ένα ρυ¬ 
μουλκών παρά την προς τούτο δικαιολογημένη ανάγκη 
και από την άρνηση αυτή ανακύπτει κίνδυνος πρόκλη¬ 
σης ζημιών στο υπό πλοήγηση πλοίο ή σε άλλα πλοία 
ή στις λιμενικές εγκαταστάσεις, ο Πλοηγός πριν την 
πλοήγηση οφείλει να αναφέρεται στον Κεντρικό Λιμε¬ 
νάρχη Βόλου για παραπέρα οδηγίες αναφορικά με την 
πλοήγηση η απόφαση του οποίου είναι και δεσμευτική, 
καθώς και στον Λιμενάρχη Στυλίδας αναφορικά με τη 
μη πρόσληψη ρυμουλκού κατά τον κατάπλου ή απόπλου 
του πλοίου. Τα αυτά ισχύουν και για την περίπτωση 
μη πρόσληψης Ρ/Κ, η χρησιμοποίηση του οποίου είναι 
υποχρεωτική σύμφωνα με τις διατάξεις της παραγρ. 1 
του παρόντος. 

7. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Αρθρο 9 
Πλωτά μέσα 

1. Οι πλοηγίδες και γενικά τα βοηθητικά σκάφη του 
Π.Σ.Β. είναι προορισμένα για την εξυπηρέτηση των 
αναγκών μετάβασης των Πλοηγών στα υπό πλοήγηση 
πλοία. 

2. Οι πλοηγίδες πρέπει να είναι εξωτερικά χρωματι¬ 
σμένες με χρώμα μαύρο με λευκή ζώνη πλάτους 10 εκατ. 
του μέτρου, το άνω όριο της οποίας ευρίσκεται δέκα 
πέντε εκατοστά του μέτρου κάτω από το άνω χείλος 
του περιτόναιου. Οι υπερκατασκευές πρέπει να είναι 
χρωματισμένες με χρώμα λευκό. 

3. Κατά τον πλου η πλοηγίδα πρέπει να φέρει στην 
πρύμνη την Εθνική Σημαία και στην πρώρα το σήμα της 
Πλοηγικής Υπηρεσίας ενώ κατά τον πλου τη νύχτας η 
πλοηγίδα φέρει τα από τον Διεθνή Κανονισμό προς 
αποφυγή συγκρούσεως πλοίων, κανονισμένα φώτα. 

4. Όλα τα πλωτά μέσα του Π.Σ. πρέπει να είναι εφο¬ 
διασμένα με τα απαραίτητα σωστικά και πυροσβεστικά 
μέσα. 

5. Η κίνηση των πλωτών μέσων εκτελείται σύμφωνα 
με τις εκάστοτε οδηγίες του Πλοηγού υπηρεσίας. 

6. Για τη συντήρηση, καθαριότητα, ετοιμότητα και την 
ασφάλεια των πλωτών μέσων του Π.Σ.Β. ευθύνονται οι 
εκάστοτε έχοντες υπηρεσία εκ του προσωπικού του 
Π.Σ.Β. 

7. Τα πλωτά μέσα του Σταθμού επιθεωρούνται του¬ 
λάχιστον μια φορά το έτος από Επιτροπή η οποία συ¬ 
γκροτείται με απόφαση του Λιμενάρχη και στην οποία 
μετέχει ο αρχαιότερος Πλοηγός του Σταθμού, ένας 
Αξιωματικός Λ.Σ. και ένας Μηχανικός Ε.Ν. ή Μηχανο¬ 
λόγος - Μηχανικός και συντάσσεται σχετικό πρακτικό, 
αντίγραφο του οποίου υποβάλλεται στο Υ.Ν.Α. 

8. Το ελάχιστο πλήρωμα κατ’ αριθμό και προσόντα για 
την κίνηση των πλωτών μέσων του Σταθμού καθορίζεται 
από το Διοικητή, ανάλογα με τις ανάγκες του Σταθμού 
σε συνδυασμό με τη δύναμη του προσωπικού. 

Αρθρο 10 

Προμήθειες και ανάθεση εργασιών 

1. Οι απαραίτητες για τον εφοδιασμό του Π.Σ.Β. προ¬ 
μήθειας υλικών, σκευών κ.λπ. ή η ανάθεση κάθε φύσης 
εργασιών για τις ανάγκες αυτού διενεργούνται σύμφωνα 
με τις ισχύουσες διατάξεις περί Δημοσίου Λογιστικού. 
Στις προβλεπόμενες Επιτροπές προμήθειας ή παρα¬ 
λαβής προμηθειών συμμετέχουν και Αξιωματικοί του 
Κεντρικού Λιμεναρχείου Βόλου. 

2. Η αίτηση για ενέργεια προμήθειας ή για ανάθεση 
εκτέλεσης εργασίας συντάσσεται εγκαίρως από τον 
Υποδιοικητή και όταν αφορά την πλοηγίδα και τον υπό¬ 
λογο πλοηγίδας, είναι αιτιολογημένη, συνοδεύεται από 
αναλυτικό προϋπολογισμό της δαπάνης και υποβάλλε¬ 
ται αρμοδίως για έγκριση. 

Αρθρο 11 
Τήρηση βιβλίων 

1. Στον Π.Σ Β. τηρούνται υποχρεωτικώς τα παρακάτω 
βιβλία: 

α) Ημερολόγιο κατάπλου και απόπλου πλοίων στο 
οποίο καταχωρούνται τα κατά τη διάρκεια των πλο¬ 
ηγήσεων συμβάντα, διάφορα στοιχεία σχετικά με τις 
πλοηγήσεις απαραίτητα στην Υπηρεσία του Π.Σ.Β καθώς 
και οι προβλεπόμενες από τις διατάξεις του Κανονισμού 
αυτού εγγραφές. 

β) Βιβλίο κίνησης πλοηγίδων στο οποίο καταχωρού- 
νται διάφορα στοιχεία σχετικά με τις κινήσεις των 
πλοηγίδων καθώς επίσης οι αλλαγές Υπηρεσίας, και 
η κατάσταση στην οποία αυτή παραδίδεται σε κάθε 
λήξη Υπηρεσίας. 

γ) Βιβλίο παρουσίας προσωπικού στο οποίο ανα- 
φέρονται οι ώρες προσέλευσης και αποχώρησης του 
προσωπικού του Π.Σ.Β, χωριστά για το ανώτερο και 
κατώτερο προσωπικό. 

δ) Βιβλίο απογραφής στο οποίο καταχωρούνται κατά 
τις εκάστοτε διαταγές του Υ.Ν.Α. τα κάθε φύσης απο- 
γραφόμενα υλικά του Π.Σ.Β. 


Εκ των παραπάνω βιβλίων τα με στοιχεία (α) και (β) 
προσκομίζονται κάθε Παρασκευή, το (γ) καθημερινά και 
τα λοιπά μία φορά το μήνα στον Διοικητή για θεώρη¬ 
ση. Την ευθύνη για την τήρηση των παραπάνω βιβλίων 
έχουν ο Υποδιοικητής Π.Σ.Β., ο Πλοηγός Υπηρεσίας και 
ο υπόλογος της πλοηγίδας. 

Αρθρο 12 

Υπηρεσιακή αλληλογραφία 

1. Γ ια τη διενέργεια προμηθειών ή ανάθεση εκτέλεσης 
εργασιών του Π.Σ.Β. τηρείται από το γραφείο Πλοηγικού 
Σταθμού η διαδικασία του άρθρου 9. 

2. Η τήρηση των εγγράφων η διεκπεραίωση της αλ¬ 
ληλογραφίας και η εκτέλεση πόσης φύσεως γραφικών 
εργασιών πλην των ανατεθειμένων εκ του παρόντος 
Κανονισμού σε άλλους εκ του προσωπικού του Π.Σ.Β. 
πραγματοποιείται από το Γραφείο Πλοηγικού Σταθ¬ 
μού κατά τις εφαρμοζόμενες διαδικασίες για τα λοιπά 
αντίστοιχα θέματα της Υ.Κ.Λ.Β Το Γραφείο Π.Σ.Β. στε¬ 
λεχώνεται εκτός από το πολιτικό προσωπικό του Π.Σ 
Βόλου και από Όργανα της Υ.Κ.Λ.Β σύμφωνα με Η.Δ 
του Κεντρικού Λιμενάρχη Βόλου και Διοικητή του Π.Σ.Β. 

3. Η εισερχόμενη αλληλογραφία που αφορά τον Π.Σ.Β. 
πρωτοκολλείται στα βιβλία καταχώρισης εισερχόμενων 
εξερχόμενων εγγράφων και σημάτων του Υ.Κ.Λ.Β και εν 
συνεχεία παραδίδεται στο Γ ραφείο Πλοηγικού Σταθμού. 

4. Με μέριμνα του Γραφείου Πλοηγικού Σταθμού, η 
εισερχόμενη αλληλογραφία που αφορά τον Π.Σ.Β. τί¬ 
θεται υπόψη του Διοικητή και Υποδιοικητή του Π.Σ.Β 
μονογραφόμενη από αυτούς. 

5. Κάθε εξερχόμενο εκ του Π.Σ.Β. έγγραφο ή σήμα 
υπογράφεται από τον ΚΛΒ ή το νόμιμο αντικαταστάτη 
του, εξαιρουμένων των περιπτώσεων άμεσων και επει¬ 
γόντων θεμάτων στα οποία επιτρέπεται η υπογραφή 
των εξερχομένων σημάτων σε μη εργάσιμες μέρες και 
ώρες από τον Αξιωματικό Φυλακής, μετά από ενημέρω¬ 
ση και έγκριση του Διοικητή του Π.Σ.Β. 

ΜΕΡΟΣ Γ 

ΚΑΘΗΚΟΝΤΑ ΔΙΟΙΚΗΤΟΥ ΚΑΙ ΠΡΟΣΩΠΙΚΟΥ Π.Σ.Β 

Αρθρο 13 

Γ ενικές υποχρεώσεις Προσωπικού Π.Σ. 

1. Κάθε ένας από το προσωπικό του Π.Σ.Β οφείλει να 
εκτελεί με επιμέλεια τα από τον παρόντα Κανονισμό 
οριζόμενα καθήκοντα του, καθώς επίσης να υπακούει 
και εκτελεί με προθυμία και επακριβώς τις εντολές και 
οδηγίες που δίνονται αρμοδίως και νομίμως σ' αυτόν, 
από τους Ιεραρχικά Προϊσταμένους του. 

2. Τα καθήκοντα του προσωπικού του Π.Σ.Β. καθορί¬ 
ζονται ενδεικτικά από τον παρόντα Κανονισμό, μπορεί 
δε ο Διοικητής και ο Υποδιοικητής να αναθέτει στον 
κάθε ένα από το προσωπικό την εκτέλεση άλλων συ¬ 
ναφών προς την ειδικότητα του καθηκόντων, τα οποία 
κρίνονται ως απαραίτητα για την καλύτερη διεξαγωγή 
της υπηρεσίας. 

3. Το προσωπικό του Π.Σ.Β. πρέπει να τηρεί το ωράριο 
εργασίας και φυλακής. 

4. Δεν επιτρέπεται η απουσία του προσωπικού του 
Π.Σ.Β. κατά τη διάρκεια των ωρών εργασίας ή η απο¬ 
χώρηση του Προσωπικού Π.Σ.Β., κατά τη διάρκεια της 
Υπηρεσίας χωρίς την άδεια του Διοικητή Π.Σ.Β. 

5. Ολο το απασχολούμενο στην περιοχή του λιμένος 
προσωπικού του Π.Σ.Β. οφείλει να συμμορφώνεται προς 

τις διατάξεις του Κανονισμού Λιμένος, των παραρτη¬ 
μάτων αυτού και των διαταγών της Λιμενικής Αρχής 
και να ακολουθεί τις συναφείς προς την εκτέλεση των 
διαταγών αυτών υποδείξεις των Λιμενικών Οργάνων, της 
περιοχής αρμοδιότητας στην οποία ενεργεί. 

6. Καθένας από το προσωπικό του Π.Σ.Β. οφείλει να 
συμπεριφέρεται με ευγένεια προς κάθε άμεσα ή έμμεσα 
σχετιζόμενο με την πλοήγηση πλοίων ή οπωσδήποτε 
συναλλασσόμενο με την υπηρεσία. 

7. Απαγορεύεται η σε κατάσταση μέθης προσέλευση 
προς ανάληψη υπηρεσίας, η χρήση οινοπνευματωδών 
ποτών κατά τη διάρκεια της υπηρεσίας. 

8. Απαγορεύεται η αποδοχή ή απαίτηση δώρου ή αμοι¬ 
βής για προσφερθείσες ή μέλλουσες να προσφερθούν 
υπηρεσίες. 

9. Το προσωπικό του Π.Σ.Β. κατά τις ώρες της υπηρε¬ 
σίας του υποχρεούται να φέρει ευπρεπώς την κανονι¬ 
σμένη γί αυτό στολή. 

10. Κάθε ένας από το προσωπικό του Π.Σ.Β. υποχρε- 
ούται να αναφέρεται ιεραρχικά προς τον Διοικητή του 
Σταθμού για την ικανοποίηση των αιτημάτων του ή 
υποβολή παραπόνων. 

11. Εκτός από τις πιο πάνω απαγορεύσεις και υποχρε¬ 
ώσεις κάθε ένας από το Προσωπικό του Π.Σ.Β. πρέπει να 
τηρεί με ακρίβεια τις διατάξεις περί Πλοηγικής Υπηρεσί¬ 
ας και τις σχετικές διατάξεις του Δημοσιοϋπαλληλικού 
Κώδικα όπως κάθε φορά ισχύουν. 

Άρθρο 14 
Διοικητής 

1. Ο Διοικητής ή ο νόμιμος αναπληρωτής του προ'ΐστα- 
ται του προσωπικού του Π.Σ.Β. Ειδικότερα: 

α) Είναι υπεύθυνος για την εφαρμογή αυτού του Κα¬ 
νονισμού και την προς τις διατάξεις αυτού συμμόρφωση 
όλων των υπόχρεων. 

β) Εποπτεύει την ακριβή εφαρμογή της περί Πλοη¬ 
γικής Υπηρεσίας ισχύουσας νομοθεσίας σε ότι αφορά 
τη λειτουργία του Π.Σ., των διατάξεων του Κανονισμού 
Λιμένα και των παραρτημάτων αυτού σε σχέση προς 
τη διεξαγωγή των πλοηγήσεων και όλων γενικά των 
συναφών διαταγών ή οδηγιών των προϊσταμένων του 
Π.Σ.Β. υπηρεσιών, ζητώντας όπου απαιτηθεί οδηγίες / 
εντολές από την προϊστάμενη υπηρεσία του Υ.Ν.Α. για 
θέματα που ανακύπτουν. 

γ) Παρέχει τις δέουσες οδηγίες και κατευθύνσεις και 
μεριμνά για την εύρυθμη διεξαγωγή της υπηρεσίας του 
Π,ΣΒ., ενημερώνεται δε συνεχώς από τον Υποδιοικητή 
ή τον Πλοηγό υπηρεσίας για τα πάσης φύσεως θέματα 
ή συμβάντα σχετικά προς τις πλοηγήσεις, τη διοίκηση 
και συμπεριφορά του προσωπικού και γενικά για τη 
λειτουργία του Π.Σ.Β 

δ) Ενημερώνεται για την εισερχόμενη στον Π.Σ.Β. αλ¬ 
ληλογραφία, παρέχει οδηγίες για την εκτέλεση των 
από αυτή απορρεουσών ενεργειών και υπογράφει τα 
σχετικά με τον Π.Σ.Β εξερχόμενα έγγραφα. 

ε) Θεωρεί κατά τα χρονικά διαστήματα, που έχουν 
ορισθεί απ' αυτόν, όλα τα βιβλία που αναφέρονται στο 
άρθρο 11 του Κανονισμού αυτού, ώστε να ενημερώνεται 
τακτικά για το περιεχόμενο τους. 

στ) Επιλαμβάνεται προσωπικά για κάθε παράπονο 
στρεφόμενο κατά του Π.Σ.Β. ή του προσωπικού αυτού 
καθώς και για κάθε παράβαση του προσωπικού. 

ζ) Παρακολουθεί την ορθή εφαρμογή της διαδικα¬ 


σίας που καθορίζεται με το άρθρο 10 του παρόντα 
Κανονισμού για τη διενέργεια προμηθειών ή ανάθεση 
εργασιών του Π.Σ.Β. 

η) Εγκρίνει τις αιτήσεις του Π.Σ.Β. για προμήθειες ή 
ανάθεση εκτέλεσης εργασίας. 

θ) Εγκρίνει τις άδειες του προσωπικού Π.Σ.Β. (κανο¬ 
νικές, προφορικές) σύμφωνα με τις ανάγκες της υπη¬ 
ρεσίας. 

2. Ο Διοικητής Π.Σ.Β. μπορεί να ορίζει Αξιωματικό από 
τους υπηρετούντες υπό τις διαταγές του, ο οποίος θα 
βοηθά αυτόν στην εκτέλεση των καθηκόντων του, ως 
διοικητή του Σταθμού, ενώ μπορεί να καταρτίζει Επιτρο¬ 
πές για την εισήγηση και αντιμετώπιση των ζητημάτων 
που μπορούν να ανακύψουν. 

Αρθρο 15 
Υποδιοικητής 

1. Ο Υποδιοικητής είναι υπεύθυνος έναντι του Διοι- 
κητού για την εύρυθμη λειτουργία και καλή διεξαγωγή 
της υπηρεσίας του Π.Σ. 

Ειδικότερα: 

α) Εκτελεί ταχέως και με επιμέλεια τις διαταγές του 
διοικητή του Π.Σ.Β. για κάθε θέμα που σχετίζεται με τα 
καθήκοντα που του έχουν ανατεθεί με τον παρόντα 
κανονισμό. 

β) Υποχρεούται στην ακριβή εφαρμογή των περί Πλοη¬ 
γικής Υπηρεσίας διατάξεων, των διατάξεων του Κανονι¬ 
σμού αυτού, των σχετικών με τις πλοηγήσεις διατάξεων 
του Κανονισμού Λιμένος και των παραρτημάτων αυτού 
καθώς και κάθε άλλης σχετικής διαταγής του Λιμενάρ¬ 
χη, ή του νόμιμου αναπληρωτή του. 

γ) Εποπτεύει την καλή εκτέλεση των καθηκόντων του 
προσωπικού του Π.Σ.Β. που καθορίζονται με τον πα¬ 
ρόντα Κανονισμό και ελέγχει αν αυτά εκτελούνται με 
ακρίβεια και ευπρέπεια. 

δ) Καταρτίζει πίνακα με τις Υπηρεσίες τις ώρες ερ¬ 
γασίας του προσωπικού του Π.Σ.Β μετά την έγκριση 
του Διοικητή, και ρυθμίζει τον τρόπο διεξαγωγής της 
Υπηρεσίας και της ημερήσιας εργασίας. 

ε) Ελέγχει την κανονική προσέλευση και αναχώρηση 
του προσωπικού. 

στ) Είναι υπεύθυνος για την τήρηση του βιβλίου απο- 
γραφής και την καταγραφή σ' αυτό των επίπλων, σκευ¬ 
ών, μονίμων και φορητών συσκευών Ρ/Τ (\/ΗΡ), λοιπών 
οργάνων και γενικά όλων των απογραφομένων ειδών 
του Π.Σ.Β 

Επίσης μεριμνά για την καλή κατάσταση όλων των 
εν λόγω ειδών και αναφέρει τυχόν βλάβες φθορές ή 
απώλειες των. 

ζ) Παρακολουθεί την κατανάλωση των αναλώσιμων 
υλικών και παρέχει οδηγίες για την κατάλληλη και μετά 
φειδούς χρησιμοποίηση αυτών. 

η) Μεριμνά για την προμήθεια υλικών του Π.Σ.Β. ώστε 
ουδεμία ανωμαλία να παρουσιάζεται στην καλή συντή¬ 
ρηση του Γ ραφείου Π.Σ.Β. και των πλωτών μέσων αυτού. 

θ) Εποπτεύει την καθαριότητα και συντήρηση τόσο 
του Γ ραφείου του Π.Σ.Β. όσο και των πλωτών μέσων 
αυτού και λαμβάνει τα προς τούτο επιβαλλόμενα μέτρα. 

ι) Μελετά τα ενδεδειγμένα μέτρα προς βελτίωση των 
συνθηκών λειτουργίας του Π.Σ., εργασίας προσωπικού 
καθώς και της συντήρησης και φύλαξης των πλωτών 
μέσων και του λοιπού υλικού γενικά, εισηγούμενος αυτά 
αρμοδίως. 

2. Ο Υποδιοικητής μεριμνά για την κατάλληλη εκπαί¬ 
δευση όλου του κατώτερου προσωπικού του Πλοηγικού 
Σταθμού ανεξαρτήτως ειδικότητας στη διακυβέρνηση 
των πλωτών μέσων του Σταθμού, στον έλεγχο καλής 
λειτουργίας των μηχανών του και τη συνήθη συντήρηση 
τους σύμφωνα με τις οδηγίες των κατασκευαστών, ώστε 
σε περίπτωση έκτακτης ανάγκης καθένας να μπορεί 
να εκτελεί και καθήκοντα οποιοσδήποτε άλλης ειδι¬ 
κότητας. 

Άρθρο 16 

Πλοηγός Υπηρεσίας 

1. Για την εφαρμογή των διατάξεων του παρόντος 
άρθρου ως πλοηγός νοείται και τυχόν Αρχιπλοηγός που 
υπηρετεί στον Π.Σ.Β. και εκτελεί Υπηρεσία. 

2. Ο Πλοηγός υπηρεσίας: 

α) Εκτελεί υπηρεσία στον Π.Σ.Β. κατά τη διάρκεια της 
οποίας πρέπει να προσφέρει τις υπηρεσίες του στα υπό 
πλοήγηση πλοία. Προς τούτο οφείλει να συμμορφώνε¬ 
ται πλήρως με τις διαταγές και οδηγίες που δίδονται 
σ’ αυτόν από τους Διοικητή και Υποδιοικητή, ευθύνεται 
δε για κάθε από υπαιτιότητά του απώλεια πλοηγικών 
δικαιωμάτων συνέπεια μη έγκαιρης παροχής απ’ αυτόν 
των πλοηγικών υπηρεσιών που του ζητήθηκαν, έγκαιρα 
και κατά τα προβλεπόμενα. 

β) Προΐσταται και ευθύνεται για την ομαλή διεξαγωγή 
της Υπηρεσίας και των εκτελουμένων κατά τη διάρκεια 
αυτής πλοηγήσεων συμμορφούμενος με τις διατάξεις 
του Κανονισμού αυτού και τις διαταγές και οδηγίες του 
Διοικητή ή νομίμου αναπληρωτή του και Υποδιοικητή, 
καθώς των σχετικών νομοθετημάτων και διαταγμάτων. 

γ) Ελέγχει την κανονική προσέλευση, παραμονή και 
αναχώρηση του προσωπικού κατά την εκτέλεση της 
Υπηρεσίας του και αναφέρει τις τυχόν παρατηρήσεις 
του στο Διοικητή Π.Σ.Β. 

δ) Ρυθμίζει την κατά προτεραιότητα κίνηση των προς 
πλοήγηση πλοίων κατά τη διάρκεια της Υπηρεσίας του 
σύμφωνα με τις ισχύουσες διατάξεις και την ασφάλεια 
του λιμένα και των πλοίων. 

ε) Είναι υπεύθυνος, κατά τη διάρκεια της Υπηρεσίας 
του, για την καλή λειτουργία και τη φύλαξη των συσκευ¬ 
ών επικοινωνίας νΗΡ του Π.Σ. οι οποίες τηρούν φυλακή 
ακρόασης όλο το 24ωρο. 

3. Ειδικότερα ο Πλοηγός υποχρεούταί: 

α) Να πλοηγεί τα πλοία καθ’ όλη τη διάρκεια της 
ημέρας και της νύχτας για τα οποία έχει απευθυνθεί 
έγγραφη έγκαιρη ειδοποίηση - αίτηση για διάθεση Πλο¬ 
ηγού από τον Πλοίαρχο ή τον Πράκτορα προς στο Π.Σ.Β. 

β) Κατά την άφιξη των πλοίων να εξέρχεται από το λι¬ 
μάνι σε αρκετή απόσταση (εφόσον οι καιρικές συνθήκες 
το επιτρέπουν) για πλοήγηση αυτών και να εγκαταλείπει 
αυτά μετά το τέλος της πλοήγησης, η οποία θεωρείται 
περαιωμένη από τη στιγμή που το πλοίο αγκυροβολήσει, 
πρυμνοδετήσει ή παραβάλει με ασφάλεια. 

γ) Κατά την αναχώρηση των πλοίων να εγκαταλείπει 
αυτά στη θάλασσα σε θέση μακριά από κάθε κίνδυνο. 
Εάν λόγω ιδιαίτερα δυσμενών καιρικών συνθηκών η 
εκτός του λιμένα αποβίβαση του Πλοηγού είναι αδύ¬ 
νατη ή προκαλείται απ’ αυτήν άμεσος κίνδυνος για την 
ασφάλεια του πλοίου ή τη ζωή του Πλοηγού, επιτρέ¬ 
πεται κατόπιν προηγούμενης έγκρισης του Λιμενάρχη, 
στην περιοχή αρμοδιότητας του οποίου ενεργεί, η απο¬ 
βίβαση του Πλοηγού λίγο πριν την έξοδο του πλοίου 
από το λιμένα. 


δ) Εάν διαπιστώσει ότι η κατάσταση του πλοίου λόγω 
υπερφορτώσεως ή αντικανονικής φόρτωσης ή ύπαρξης 
εύφλεκτων για τα οποία δεν έχει λάβει γνώση ο Π.Σ.Β. 
ή από άλλη αιτία μπορεί να καταστήσει την πλοήγηση 
αυτού επικίνδυνη και να θέσει σε κίνδυνο την ασφάλεια 
του λιμένα ή των πλοίων που ελλιμενίζονται ή κινούνται 
μέσα σ' αυτόν, δύναται να ζητά επειγόντως και πριν 
την εκτέλεση της πλοήγησης τις οδηγίες της αρμόδιας 
Λιμενικής Αρχής στην περιοχή της οποίας ενεργεί. 

ε) Να υποδεικνύει στον Πλοίαρχο το σβήσιμο όλων 
των περιττών φώτων κατά την είσοδο και έξοδο του 
πλοίου καθώς και τη λήψη των μέτρων που επιβάλλονται 
από τους υπάρχοντες Κανονισμούς και την έπαρση των 
σημάτων των σχετικών με την πλοήγηση, αγκυροβολιά, 
πρυμνοδέτηση ή παραβολή των πλοίων. 

στ) Να παρέχει στον Πλοίαρχο τις αναγκαίες ή αι- 
τούμενες απ' αυτόν πληροφορίες ή οδηγίες σχετικά με 
τις διατάξεις του Κανονισμού Λιμένος και των παραρ¬ 
τημάτων αυτού, των υγειονομικών διατάξεων και του 
Κανονισμού αυτού. 

ζ) Να υποδεικνύει στον Πλοίαρχο κάθε πλοηγούμενου 
πλοίου που καταπλέει ή αποπλέει ότι απαγορεύεται αυ¬ 
στηρά ή εντός της θαλάσσιας περιοχής του Π.Σ.Β. απόρ¬ 
ριψη έρματος, τέφρας, υπολειμμάτων πετρελαιοειδών ή 
άλλων υλικών τα οποία δύναται με οποιοδήποτε τρόπο 
να προκαλέσουν τη ρύπανση του θαλάσσιου χώρου, εφι- 
στώντας την προσοχή του Πλοιάρχου επί των σοβαρών 
κυρώσεων που επιβάλλονται για τις παραβάσεις αυτές. 

η) Να αναφέρει το ταχύτερο προς τη Λιμενική Αρχή 
στην αρμοδιότητα της οποίας ενεργεί και να ζητεί οδη¬ 
γίες για κάθε περίπτωση άρνησης Πλοιάρχου προς συμ¬ 
μόρφωση στην απ’ αυτόν υποδεικνυόμενη θέση αγκυ¬ 
ροβολιάς, πρυμνοδέτησης ή παραβολής του πλοίου ή 
προς τις διατάξεις του Υγειονομικού Κανονισμού, του 
Κανονισμού Λιμένος ή υπάρχουσες ειδικές διατάξεις της 
Λιμενικής Αρχής και του Κανονισμού του Π.Σ.Β. 

θ) Κατά την πρόσληψη ρυμουλκών προς πλοήγηση 
πλοίου, να συμμορφώνεται με τις διατάξεις του άρθρου 
8 του παρόντα Κανονισμού. 

ι) Να αναφέρει στον Υποδιοικητή και σε επείγουσα 
ανάγκη απευθείας στη Λιμενική Αρχή στην περιοχή αρ¬ 
μοδιότητας στην οποία ενεργεί για κάθε εμπόδιο για 
τη ναυσιπλοΐα που ήθελε υποπέσει στην αντίληψη του, 
για τυχόν άγκυρες που έχουν εγκαταλειφθεί από πλοίο, 
για μεταβολή του βυθού ή μετατόπιση σημαντήρων και 
σβέση φανών και γενικά για κάθε παρατηρούμενο επι¬ 
κίνδυνο συμβάν για τη ναυσιπλοΐα. 

ια) Να ειδοποιεί το ταχύτερο τη Λιμενική Αρχή στην 
περιοχή αρμοδιότητας της οποίας ενεργεί για κάθε 
περίπτωση σοβαρού ναυτικού ατυχήματος ή άλλου 
παρόμοιου συμβάντος το οποίο ήθελε υποπέσει στην 
αντίληψή του. 

ιβ) Εφόσον διαπιστώσει ότι οποιοδήποτε πλοίο ακο¬ 
λουθεί επικίνδυνη πλεύση ή διατρέχει κίνδυνο ή ζητά 
βοήθεια να πλησιάζει τούτο και να προσφέρει τις υπη¬ 
ρεσίες του. 

ιγ) Με την επιστροφή του στον Π.Σ.Β. να προβαίνει 
στην καταχώρηση στο ημερολόγιο κατάπλου και από¬ 
πλου πλοίων της γενόμενης πλοήγησης κάνοντας ιδιαί¬ 
τερη μνεία για τα κατά την πλοήγηση συμβάντα. 

ιδ) Να ενημερώνει τη Λιμενική Αρχή σε περίπτωση 
που διαπιστώσει εμπόδια κατά την πρυμνοδέτηση ή 
παραβολή του πλοίου στο κρηπίδωμα. 

Για τα συμβάντα αυτά ή για τις παρατηρήσεις του 
πρέπει να αναφέρει και εγγράφως συντάσσοντας γι’ 
αυτό ιδιαίτερο δελτίο και να το υποβάλλει στον Διοι¬ 
κητή του Π.Σ.Β. από τον οποίο θεωρείται αυθημερόν. 

4. Ο Πλοηγός υπηρεσίας πρέπει να εκτελεί την υπη¬ 
ρεσία του σοβαρά, ψύχραιμα και χωρίς νευρικότητα ή 
φωνές. Οφείλει να συμπεριφέρεται ευπρεπώς προς τους 
Πλοιάρχους των πλοίων, να είναι καθαρός, ευπαρουσί¬ 
αστος και αξιοπρεπής. 

Οφείλει ακόμα να αξιώνει την ίδια απολύτως ευπρεπή 
συμπεριφορά και από το κατώτερο προσωπικό του Π.Σ. 
απαγορεύοντας σ’ αυτό την άνοδο επί του πλοηγού- 
μενου πλοίου. 

Κάθε παράλειψη συμμόρφωσης του κατώτερου προ¬ 
σωπικού προς τις πιο πάνω υποχρεώσεις του ή προς 
οδηγίες που δίδονται από τον Πλοηγό κατά την εκτέ¬ 
λεση της υπηρεσίας ή προς καθήκοντα αυτού κατά 
τις πλοηγήσεις πρέπει να αναφέρεται από τον Πλοηγό 
προς το Διοικητή, εγγράφως για την επιβολή κυρώσεων. 

5. Ο Πλοηγός υποχρεούται να επιβεβαιώνει, με κάθε 
διαθέσιμο στοιχείο και μέσο, την ώρα της προγραμ¬ 
ματισμένης πλοήγησης του υπόχρεου πλοίου, ώστε να 
μη μεταβαίνει σε χρόνο προγενέστερο της ανάγκης 
παροχής Υπηρεσίας του. 

6. Ο Πλοηγός υπηρεσίας παραμένει επί του πλοίου 
τον απαραίτητο για την εκτέλεση της υπηρεσίας του 
χρόνο αμέσως μετά το τέλος του οποίου επιστρέφει 
στον Π.Σ.Β. Εάν λόγω αναβολής του απόπλου ή άλλης 
αιτίας οφειλόμενης στο πλοίο ο πλοηγός αναγκασθεί 
να παραμείνει αργός μέσα σ' αυτό, ενημερώνει για την 
καθυστέρηση αυτή τη Λιμενική Αρχή στην περιοχή αρ¬ 
μοδιότητας της οποίας ενεργεί η οποία αποφασίζει για 
την περαιτέρω παραμονή του πλοίου και της πλοηγίδας 
πλησίον αυτού. Στις περιπτώσεις αυτές ο διαρρεύσας 
χρόνος της προ του απόπλου παραμονής του πλοηγού 
επί του πλοίου λογίζεται ως Υπηρεσία. 

7. Όταν πλοίο υπό πλοήγηση δεν είναι υγειονομικά 
ελεύθερο ο Πλοηγός δεν επιβαίνει σ’ αυτό αλλά το 
οδηγεί με την πλοηγίδα σε οριζόμενο από τη Λιμενική 
Αρχή σημείο τηρουμένων σε κάθε περίπτωση των Υγει¬ 
ονομικών Κανονισμών ή των διατάξεων του Κανονισμού 
Λιμένα. 

8. Εάν οι Πλοηγοί κατά την άνοδό τους επί των πλοίων 
για πλοήγηση αντιλαμβάνονται ελλείψεις ή ανωμαλίες 
επηρεάζουσες την ασφάλεια του πλοίου και των επι- 
βαινόντων ή διαπιστώνουν ρύπανση προκαλούμενη από 
το πλοηγούμενο πλοίο, οφείλουν να αναφέρουν αμέσως 
στη Λιμενική Αρχή για τη λήψη απαραιτήτων μέτρων. 

9. Οι Πλοηγοί κατά την άνοδο τους επί των πλοίων, 
εφόσον διαπιστώσουν παραβάσεις της Διεθνούς Σύμ¬ 
βασης Περί ασφάλειας Ανθρώπινης Ζωής Εν Θαλάσση 
«Περί Κλιμάκων Πλοηγών» θα αναφέρουν τούτο στην 
Υ.Κ.Λ.Β για επιβολή κυρώσεων κατά των υπευθύνων 
Πλοιάρχων. 

10. Μεριμνούν για τη μετά προσοχής, συμπλήρωση 
δηλώσεων Πλοιάρχου είσπλου ή έκπλου, προς αποφυγή 
απώλειας εισπράξεως πλοηγικών δικαιωμάτων, τις οποί¬ 
ες και παραδίδουν στον αρμόδιο Υπόλογο της Υ.Κ.Λ.Β. 

Άρθρο 17 

Κυβερνήτες πλοηγίδων 

1. Οι κυβερνήτες πλοηγίδων είναι υπεύθυνοι για την 
καλή και ασφαλή διακυβέρνηση, την καλή συντήρηση 


και εμφάνιση της πλοηγίδας στην οποία επιβαίνουν. 
Επίσης μεριμνούν όπως η πλοηγίδα έχει πλήρη και σε 
καλή κατάσταση τα εξαρτήματα και εφόδια της για 
άμεση και ασφαλή χρήση. 

2. Εφόσον στην πλοηγίδα επιβαίνει Πλοηγός, οι κυ¬ 
βερνήτες υπακούουν στις διαταγές του σχετικά με τον 
προορισμό της πλοηγίδας. 

3. Οι κυβερνήτες υποχρεούνται να αναφέρουν στον 
Πλοηγό Υπηρεσίας τις κινήσεις της πλοηγίδας για την 
κανονική τήρηση του ημερολογίου κινήσεως πλοηγίδας 
και συμπλήρωση αυτού σύμφωνα με το άρθρο 11 του 
Κανονισμού αυτού. 

4. Οι κυβερνήτες εκτελούν Υπηρεσία σύμφωνα με τον 
καταρτιζόμενο σχετικό πίνακα ή εκτελούν ημερήσια 
εργασία συντήρησης των πλωτών μέσων κάθε φορά 
που ορίζεται από τον Υποδιοικητή. 

5. Οι κυβερνήτες πλοηγίδων μετέχουν στις εργασίες 
πρυμνοδέτησης ή αποπρυμνοδέτησης των πλοηγούμε- 
νων πλοίων εφόσον οι υπηρετούντες ναύτες δεν επαρ¬ 
κούν για την εκτέλεση των εργασιών αυτών. 

Αρθρο 18 
Μηχανοδηγοί 

1. Οι μηχανοδηγοί μεριμνούν για την καλή λειτουργία 
συντήρηση και καθαριότητα των μηχανών των πλωτών 
μέσων του Π.Σ.Β. υποχρεούμενοι να εκτελούν κατά κρίση 
του Υποδιοικητή κάθε εργασία συντήρησης ή επισκευής 
των μηχανών που μπορεί να γίνει με τα διατιθέμενα 
μέσα του Π.Σ.Β. 

2. Οι μηχανοδηγοί υποχρεούνται να μεριμνούν, για 
τον εφοδιασμό των πλωτών μέσων με τα απαραίτητα 
καύσιμα, λιπαντικά και λοιπά αναλώσιμα υλικά, γενικά δε 
για τη διατήρηση της ετοιμότητας των πλωτών μέσων 
που να επιτρέπει την άμεση χρησιμοποίηση αυτών κατά 
τις ώρες της υπηρεσίας. 

3. Οι μηχανοδηγοί υποχρεούνται να αναφέρουν με εγ¬ 
γραφή στο βιβλίο κινήσεως πλοηγίδων κάθε ανάγκη επι¬ 
σκευής της μηχανής της πλοηγίδας που διαπιστώνουν, 
συνυπογράφουν δε το βιβλίο αυτό μετά του Κυβερνή¬ 
τη βεβαιώνοντας και τις ποσότητες των αναλωθέντων 
κατά τη διάρκεια της Υπηρεσίας καυσίμων, λιπαντικών 
και λοιπών αναλωσίμων υλικών και να το υποβάλλουν 
στον Υποδιοικητή Π.Σ. ή στο Διοικητή Π.Σ.Β. 

4. Οι μηχανοδηγοί εκτελούν Υπηρεσία σύμφωνα με 
τον καταρτιζόμενο σχετικό πίνακα ή εκτελούν ημερήσια 
εργασία συντήρησης ή επισκευής των σκαφών και των 
μηχανών των πλωτών μέσων του Π.Σ.Β. κάθε φορά που 
ορίζεται από τον Υποδιοικητή. 

5. Οι μηχανοδηγοί μετέχουν στις εργασίες πρυμνοδέ¬ 
τησης ή αποπρυμνοδέτησης εφόσον οι υπηρετούντες 
ναύτες δεν επαρκούν για την εκτέλεση των εργασιών 
αυτών. 

6. Ειδικότερα να τηρούνται από τους αρμόδιους μη¬ 
χανοδηγούς πίνακες στοιχείων (καρτέλλες) κατανάλω¬ 
σης καυσίμων και λιπαντικών που θα ενημερώνονται 
εβδομαδιαίως. 

Αρθρο 19 

Ναύτες πλοηγίδων (Λεμβούχοι - Πρυμνοδέτες) 

1. Οι ναύτες πλοηγίδων εκτελούν υπηρεσία ναύτη στην 
πλοηγίδα, τις εργασίες πρυμνοδέτησης και αποπρυ¬ 
μνοδέτησης των πλοηγούμενων πλοίων, είναι υπεύθυ¬ 
νοι για την καλή συντήρηση, καθαριότητα και ευπρεπή 

εμφάνιση των πλωτών μέσων που χρησιμοποιούνται 
από αυτούς, επιπλέον δε εκτελούν κάθε σχετική με 
την ειδικότητα τους εργασία μέσα στον Π.Σ.Β. Οι ναύ¬ 
τες πλοηγίδων κατά τις εργασίες πρυμνοδέτησης και 
αποπρυμνοδέτησης των πλοηγούμενων πλοίων τελούν 
υπό τις διαταγές και την άμεση επίβλεψη και παρακο¬ 
λούθηση του πλοηγού Υπηρεσίας. 

2. Οι ναύτες πλοηγίδων εκτελούν Υπηρεσία ή εκτελούν 
ημερήσια εργασία συντήρησης των σκαφών και των 
μηχανών των πλωτών μέσων του Σταθμού κάθε φορά 
που ορίζεται από τον Υποδιοικητή. 

ΜΕΡΟΣ Δ' 

ΤΕΛΙΚΕΣ ΔΙΑΤΑΞΕΙΣ 

Αρθρο 20 

Κυρώσεις 

Η εκ μέρους οποιουδήποτε εκ του προσωπικού του 
Π.Σ.Β. παράλειψη τήρησης των προβλεπομένων στον 
παρόντα Κανονισμό υποχρεώσεων ή νομοθετικών και 
διοικητικών διατάξεων που καθορίζουν ειδικές για το 
προσωπικό του Π.Σ.Β. υποχρεώσεις, όπως και κάθε πρά¬ 
ξη αυτού που αντιβαίνει προς την επαγγελματική τιμή, 
αξιοπρέπεια και τις ηθικές και επαγγελματικές υποχρε¬ 
ώσεις και κυρίως η λήψη δώρου με οποιαδήποτε μορ¬ 
φή και για οποιοδήποτε λόγο τιμωρείται πειθαρχικώς 
κατά τις περί του Πειθαρχικού Δικαίου των μονίμων 
υπαλλήλων της Π.Υ. εκάστοτε ισχύουσες διατάξεις επι¬ 
φυλασσόμενης και της εφαρμογής των διατάξεων περί 
του Πειθαρχικού Δικαίου των υπαλλήλων του Δημοσίου 
και των Ν.Π.Δ.Δ. και του Ποινικού Κώδικα και Ειδικών 
Ποινικών Νόμων όταν συντρέχει περίπτωση. 


Αρθρο 21 

Συμπληρωματικές ρυθμίσεις 

1. Με διαταγές και αποφάσεις του Κεντρικού Λιμε¬ 
νάρχη Βόλου και Διοικητή του Π.Σ.Β. μπορούν να ρυθ¬ 
μίζονται συμπληρωματικά ειδικότερες λεπτομέρειες 
σχετικά με τη διεξαγωγή της υπηρεσίας του Π.Σ.Β. για 
την εύρυθμη λειτουργία του, ανάλογα με τις εκάστοτε 
διαμορφούμενες ανάγκες και συνθήκες, για τις οποίες 
δεν προβλέπει ρητά ο παρών Κανονισμός. 

2. Σε περίπτωση διαφοράς που ανακύπτει κατά την 
εφαρμογή του παρόντος Κανονισμού, λαμβάνονται οδη¬ 
γίες και από την Προϊστάμενη του Π.Σ.Β. Υπηρεσία του 
ΥΝΑ, εφόσον απαιτηθεί. 

3. Ορίζουμε ημερομηνία έναρξης ισχύος αυτού από 
την ημέρα δημοσίευσής του στην Εφημερίδα της Κυ¬ 
βέρνησης. 

Βόλος, 27 Οκτωβρίου 2014 

Ο Κεντρικός Λιμενάρχης Βόλου 
Ως Διοικητής του Π.Σ.Β. 

Πλοίαρχος ΑΣ ΚΑΝΑΛΗΣ Εμμανουήλ 

Η απόφαση αυτή μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































